Správa zo zahraničnej pracovnej cesty
1.	Účastníci ZPC
Meno a priezvisko: 			PaedDr. Žaneta Csáderová, PhD.  		
Názov pracoviska: 	SADA, Hanulova 5/C, 841 01 Bratislava
Pracovné zaradenie: 			riaditeľ
Znalosť jazykov: 			anglicky, rusky

Meno a priezvisko: 			Ing. Tomáš Pagáč, PhD. 		
Názov pracoviska: 	SADA, Hanulova 5/C, 841 01 Bratislava
Pracovné zaradenie: 			vedúci oddelenia testovania, prevencie a správy výsledkov
Znalosť jazykov: 			anglicky, francúzsky
2.	Zahraničná pracovná cesta
Štát:					Švajčiarsko
Mesto:					Lausanne 
Dátum:				9.-12. 6. 2022
Prijímajúca organizácia:	WADA, iNADO
Účel cesty:	účasť na iNADO stretnutí, WADA symposium
Spôsob financovania:	ZPC bola financovaná z rozpočtu Antidopingovej agentúry SR.
3.	Rámcový program pobytu
Dátum/čas:	9.-12. jún 2022: 08:30-18:00

Navštívená organizácia:	iNADO stretnutie, WADA symposium
Kontaktovaní partneri: 	iNADO, WADA, CAEADO, národné antidopingové agentúry a medzinárodné športové federácie

Kontaktné adresy:			-

4.	Stručný priebeh rokovaní
	 
4.1	iNADO Valné zhromaždenie 

9. jún 2022
Zástupcovia SADA sa zúčastnili valného zhromaždenia iNADO. Hlavnou úlohou zasadnutia bolo hlasovanie o štyroch návrhoch:
1.	Pridanie Regionálnych antidopingových organizácií (RADO) ako možných členov iNADO. 
2.	Pravidlá a postupy iNADO nie sú súčasťou “iNADO constitution”.
3.	Schválenie zavedenia členského poplatku pre RADO. 
4.	Schválenie nových členov výkonného výboru iNADO. 

Všetky 4 návrhy boli schválené. 
	Záver prvého dňa bol venovaný tranformácií národných antidpoingových agentúr na centrá integrity, ktoré sa venujú rôznym negatívnym javom v športe. 

	10. jún 2022 
	Účast na iNADO konferencii, ktorá bola rozdelená do viacerých paralelných vzdelávacích aktivít, ktoré boli zamerané na praktickú skúsenosť s rôznymi aspektami antidopingu:
•	Môže fungovať jeden prístup pre všetkých (WADA)?
•	Ako sa môže premostiť diera medzi NADO a WADA?
•	Príklady spolupráce na významných podujatiach (Tokyo 2020 a Peking 2022).
•	Antidopingové programy v rekreačnom športe.
•	Náhodný doping – nové vedecké dôkazy.
•	Čo nás naučil dopingový prípad Valieva. 
•	Novinky – suchá kvapka krvi. 

4.2	WADA Sympózium 

V dňoch 11-12. júna 2022 sa zástupcovia SADA zúčastnili medzinárodného sympózia organizovaného Svetovou antidopingovou agentúrou (WADA). Program bol rozdelený do dvoch dní, v ktorých zástupcovia WADA, medzinárodných federácií a národných antidopingových agentúr odprezentovali nové trendy v smerovaní antidopingovej regulácie:
•	Predstavenie zásadných zmien výkonných orgánov WADA.
•	Podpora športovcov vo výkonných orgánoch WADA, predovšetkým ich zapojenie do riadenia.
•	Práca oddelenia WADA pre vyšetrovanie – porušenia antidopingových pravidiel v súvislosti so získanými údajmi z databázy LIMS (laboratórna databáza). 
•	Postavenie glukokortikoidov – nové pravidlá pri udeľovaní terapeutických výnimiek. 
•	Implementácia novej formy testovania pomocou suchej kvapky krvi.
•	Predstavenie manažmentu práce s utajovanými informáciami v oblasti efektívneho vyšetrovania. 
•	Vzdelávanie pomocou online platformy ADeL (WADA) – efektívnosť vzdelávania v porovnaní s testovaním v boji proti doping.
•	Využitie biologického pasu športovca ako nepriameho nástroja boja proti doping. 
•	Budúcnosť dopingovej kontroly z pohľadu udržateľnosti a modernizácie dopingovej kontroly – systém “paperless”.

5.	Odporúčané závery

Na základe získaných informácií uvádzame nasledovné odporúčania:
•	Zamerania sa na udržateľnosť v oblasti antidopingu s dôrazom na environmentálnu záťaž; efektívne využitie digitálnych technológií WADA; obmedzenie produkcie papierových materiálov; zameranie sa na efektívne a účelové výchovno-vzdelávacie predmety.
•	Rozširovať a podporovať vzdelávanie širšej kategórie športovcov, dôraz na nižšie vekové kategórie, spoluprácia so športovým hnutím na Slovensku. 
•	Rozvíjať získavanie informácií pre potenciálne porušenia antidopingových pravidiel s cieľom zefektívnenia antidopingového programu. 
•	Zameranie sa na zvýšenie odbornosti zamestnancov SADA.  
•	Výrazným odkazom antidopingového sympózia je spolupráca športového hnutia, orgánov verejnej správy, médií, sponzorov a ostatných organizácií zapojených do športových aktivít s cieľom posilniť vnímanie ochrany čistého športu. 

6.	Prehľad prinesenej dokumentácie a miesto jej uloženia
Dokumentácia bude uložená vo forme prezentácií na Antidopingovej agentúre SR. 
7.	Osobitne vyhodnotený očakávaný prínos ZPC
V rámci ochrany čistého športu je dôležité klásť dôraz na to, že každý v športe má právo na spravodlivosť v minimálnom štandarde na princípoch ľudských práv. Zároveň všetky organizácie zapojené do ochrany čistého športu by mali dbať na dôveryhodnosť, excelentnosť, zodpovednosť a transparentnosť. 

8.	Spôsob zverejnenia výsledkov ZPC, prenos získaných informácií

Správa je zverejnená na webovej stránke www.antidoping.sk. 

Súhlasím so zverejnením správy na internete.

Správu vypracovali: 				

Ing. Tomáš Pagáč, PhD. 				PaedDr. Žaneta Csáderová, PhD.
Vedúci oddelenia testovania a prevencie 		Riaditeľka

Správu schválil: 					

Mgr. Branislav Gröhling
Minister školstva, vedy, výskumu a športu SR